મૂળે અમેરિકામાં ૧૯૯૯માં બ્રાયન મૂલાની અને ચાર્લ્સ વાંગ દ્વારા સ્થપાયેલ આ સંસ્થા, ‘સ્માઈલ ટ્રેઈન’ વિશ્વના લગભગ ૮૦થી વધુ દેશોમાં જેમનો હોઠ ચીરાઈ ગયેલો છે તેવા બાળકોની આ જન્મજાત અથવા અકસ્માત કુરૂપતાને દૂર કરવાની દિશામાં ચેરિટી દ્વારા સુંદર કાર્ય કરે છે. વિકસીત દેશોમાં આવી કોઈ પણ તકલીફ બાળકના જન્મના એકાદ બે મહીનાઓમાં જ દૂર કરાય છે ત્યાં વિકાસશીલ અને અવિકસીત દેશોમાં તે મોટી ઉંમર સુધી અને ઘણી વખત તો જીવનપર્યંત હોય છે. વિશ્વના ૭૬ દેશોમાં ૧૧૦૦થી વધુ હોસ્પિટલ સાથે ભાગીદારી કરીને આ કાર્ય કરી રહી છે. ભારતમાં શ્રી ઐશ્વર્યા રાય બચ્ચન તેના પ્રથમ ગુડવિલ એમ્બેસેડર છે.